AIŠKINAMASIS RAŠTAS

Dėl Molėtų rajono savivaldybės tarybos 2021 m. vasario 25 d. sprendimo Nr. B1-24 „Dėl Molėtų rajono savivaldybės 2021 metų biudžeto patvirtinimo“ pakeitimo

**1.Parengto tarybos sprendimo projekto tikslai ir uždaviniai**

Parengtas Savivaldybės tarybos sprendimo projektas, kuriuo keičiamas Molėtų rajono savivaldybės tarybos 2021 m. vasario 25 d. sprendimu Nr. B1-24 ,,Dėl Molėtų rajono savivaldybės 2021 metų biudžeto patvirtinimo“ patvirtintas ir 2021 m. gegužės 27 d. sprendimu Nr. B1-32, 2021 m. birželio 30 d. sprendimu Nr. B1- pakeistas 2021 metų rajono savivaldybės biudžetas.

Šiuo sprendimu didinamos Molėtų rajono savivaldybės pajamos – 867 tūkst. Eur:

Vadovaujantis Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymo Nr. XIV-102 preambulės, 1, 2, 3, 9, 10, 11, 14, 20 straipsnių ir 1, 2, 3, 4, 5, 6, 7, 8 priedų pakeitimo įstatymu, savivaldybei skiriama 867 tūkst. Eur pajamų, padidinant gaunamo gyventojų pajamų mokesčio procentą į savivaldybės biudžetą.

Patikslinto biudžeto gyventojų pajamų mokesčio pajamos paskirstomos tokia tvarka:

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Asignavimų pavadinimas | Progra- mos kodas | Suma,  tūkst. Eur | Kitoms išlaidoms | Darbo  užmokestis | Ilgalai-kis  turtas |
| **Savivaldybės lėšos** | | | | | | |
| 1. | Molėtų rajono savivaldybės administracija: |  | 767,5 | 257,5 | 0,0 | 510,0 |
| 1.1. | Molėtų rajono savivaldybės administracija | 2 | 10,0 |  |  | 10,0 |
| 1.2. | Lėšos savivaldybės investicijoms ir nekilnojamojo turto remontui | 3 | 757,5 | 257,5 |  | 500,0 |
| 2. | Molėtų rajono savivaldybės administracijos Finansų skyrius (paskolų grąžinimas ir palūkanų mokėjimas) | 2 | 9,0 | 9,0 |  |  |
| 3. | Molėtų „Saulutės“vaikų lopšelis-darželis | 6 | 6,7 |  |  | 6,7 |
| 4. | Molėtų „Vyturėlio“ vaikų lopšelis-darželis | 6 | 3,0 | 3,0 |  |  |
| 5. | Molėtų r. Giedraičių A. Jaroševičiaus gimnazija | 6 | 3,5 |  |  | 3,5 |
| 6. | Molėtų gimnazija | 6 | 30,0 |  |  | 30,0 |
| 7. | Molėtų krašto muziejus | 6 | 12,3 |  | 10,0 | 2,3 |
| 8. | Molėtų rajono ugniagesių tarnyba | 4 | 35,0 |  |  | 35,0 |
|  | **Iš viso:** |  | **867,0** | **269,5** | **10,0** | **587,5** |

**2. Siūlomos teisinio reguliavimo nuostatos:**

Vadovaujantis sprendimo projekte nurodytais teisės aktais biudžeto pajamos didėja 867 tūkst. Eur savivaldybės biudžeto lėšomis. Vadovaudamiesi šiuo sprendimu asignavimų valdytojai pakeis savo programų sąmatas, vykdys programas, kurioms skirtas finansavimas.

**3. Laukiami rezultatai:**

Šiuo sprendimu bus papildyti Molėtų rajono administracijos, biudžetinių įstaigų asignavimai.

**4. Lėšų poreikis ir jų šaltiniai:**

Molėtų rajono savivaldybės biudžeto pajamos didėja 867 tūkst. Eur. Tai savivaldybės biudžeto lėšos, gaunamos iš gyventojų pajamų mokesčio.

**5. Kiti sprendimui priimti reikalingi pagrindimai, skaičiavimai ar paaiškinimai.**